পুরনো মেশিনে আমদানি প্রাপ্যতা নির্ধারণে শর্তারোপের সুপারিশ : চিঠিতে বলা হয়েছে, অনেক ক্ষেত্রে পুরনো এবং দেশীয় উৎস থেকে মেশিনারি সংগ্রহ করে বন্ড লাইসেন্সের জন্য আবেদন করা হচ্ছে। এক্ষেত্রে মেশিনের মূল্য, আয়ুষ্কাল নির্ণয় করা কঠিন হচ্ছে। পাশাপাশি পুরনো মেশিনের বিপরীতে বন্ড সুবিধায় দেয়া কাঁচামালের আমদানি প্রাপ্যতা নির্ণয়ের ক্ষেত্রে যৌক্তিকীকরণ দুরূহ হয়ে পড়ে। এ বিষয়ে এনবিআরের প্রজ্ঞাপন বা আদেশ না থাকায় প্রতিষ্ঠানগুলোর আবেদন বিবেচনা করতে হচ্ছে। তাই পুরনো মেশিনে আমদানি প্রাপ্যতা দেয়ার ক্ষেত্রে শর্ত আরোপ করা প্রয়োজন বলে মনে করে বন্ড কমিশনারেট।